ROMÂNIA

JUDEŢUL HUNEDOARA

#### MUNICIPIUL DEVA

PRIMARUL

###### **REFERAT DE APROBARE**

la proiectul de hotărâre privind modificarea organigramei, statului de funcții și Regulamentului de Organizare și Funcționare pentru aparatul de specialitate al Primarului municipiului Deva

**Primarul municipiului Deva**

Având în vedere solicitarea conducerii ”Serviciului cadastru, fond funciar”, pentru eficientizarea activității serviciului, propun mutarea definitivă a postului de Consilier, clasa I, grad profesional asistent din cadrul ”Compartimentului registru agricol” în cadrul ”Compartimentului cadastru, fond funciar”, cu repartizarea corespunzătoare a postului ocupat de funcționarul public și cu acordul scris al titularului .

La solicitarea conducerii ”Direcției Poliția Locală”, ținând cont de volumul activităților compartimentelor funcționale ale acestei structuri precum și de pregătirea și experiența profesională a funcționarilor publici, propun următoarele :

- mutarea definitivă, cu repartizarea corespunzătoare a postului ocupat de funcționarul public și cu acordul scris al titularului, a unui post de Polițist local, clasa I, grad profesional superior din cadrul ”Serviciului ordine și liniște publică, paza bunurilor” – ”Compartimentul ofițeri de serviciu” în cadrul ”Serviciului disciplină în construcții, activitate comercială și protecția mediului” – ”Compartimentul activitate comercială” ;

- mutarea definitivă, cu repartizarea corespunzătoare a postului ocupat de funcționarul public și cu acordul scris al titularului, a unui post de Polițist local, clasa I, grad profesional superior din cadrul ”Serviciului ordine și liniște publică, paza bunurilor ” – ”Compartimentul ordine și liniște publică” în cadrul ”Serviciului monitorizare video și trafic” – ”Compartiment operatori trafic - supraveghere” ;

- mutarea temporară, pe o perioadă de 6 luni, cu repartizarea corespunzătoare a postului ocupat de funcționarul public, a unui post de Polițist local, clasa I, grad profesional superior din cadrul ”Serviciului ordine și liniște publică, paza bunurilor” – ”Compartiment ofițeri de serviciu”, în cadrul ”Serviciului circulație pe drumurile publice” – ”Compartiment fluidizare trafic”;

- mutarea temporară, pe o perioadă de 6 luni, cu repartizarea corespunzătoare a postului ocupat de funcționarul public, a unui post de Polițist local, clasa I, grad profesional superior din cadrul ”Serviciului circulație pe drumurile publice” – ”Compartiment fluidizare trafic”, în cadrul ”Serviciului disciplină în construcții, activitate comercială și protecția mediului” – ”Compartimentul protecția mediului” ;

- mutarea temporară, pe o perioadă de 6 luni, cu repartizarea corespunzătoare a postului ocupat de funcționarul public, a unui post de Polițist local, clasa I, grad profesional superior din cadrul ”Serviciului disciplină în construcții, activitate comercială și protecția mediului” – ”Compartimentul activitate comercială” în cadrul ”Serviciului ordine și liniște publică, paza bunurilor” – ”Compartimentul ofițeri de serviciu” .

Sunt respectate prevederile art. 507, alin. (6) și (9) din O.U.G. nr. 57 / 2019 *privind Codul Administrativ, cu modificările și completările ulterioare* referitoare la mutare, respectiv nu este afectată organigrama instituţiei în sensul că structurile din care provin posturile mutate nu sunt afectate .

Având în vedere solicitarea Șefului ”Biroului administrare unități de învățământ” de modificare a Regulamentului de Organizare și Funcționare pentru acest birou, deoarece nu mai desfășoară activitatea de emitere a cardurilor de intrare în Complexul Aqualand și deoarece s-a modificat numărul unităților de învățământ preuniversitar de stat de pe raza municipiului Deva,

Propun actualizarea Regulamentului de Organizare și Funcționare al aparatului de specialitate al Primarului municipiului Deva în sensul actualizării atribuțiilor biroului prin eliminarea activității menționate mai sus și a actualizării numărului unităților de învățământ preuniversitar de stat de pe raza municipiului Deva .

Menționez că numărul de posturi din aparatul de specialitate al Primarului municipiului Deva rămâne neschimbat .

În temeiul prevederilor art.129 alin.(2) lit.“a”, alin.(3) lit.“c”, art.139 alin.(1), ale art. 409 din Ordonanța de urgență nr.57/2019 *privind Codul administrativ*, cu modificările și completările ulterioare,

Față de cele de mai sus propun modificarea corespunzătoare a organigramei, statului de funcții și Regulamentului de Organizare și Funcționare pentru aparatul de specialitate al Primarului municipiului Deva .

**PRIMAR,**

 **Nicolae – Florin Oancea**